Възхитителните булчински и официални рокли от колекции 2016 на най-големия производител в света Pronovias очаква своите почитатели в бутик Bridal Fashion – официален представител на марката за България.
Безупречни перфектни кройки, материи без аналог и модели, спиращи дъха на най-добрите цени в света са отличителните качества на колекцията.
Официалните и абитуриентски рокли са поръчани в единични бройки, а цветовете са черно, искрящо и рубинено червено, „фон дьо тен”, сапфирено синьо, розов корал. Модерни са и съчетанията – черна основа с бяла дантела chanily, разположена асиметрично върху фин еластичен тюл в телесен цвят. Акцент в колекцията е ултра елегантната линия на моделите. Изчистени силуети, голи гърбове, а задължителните вертикални редици от миниатюрни облечени копчета, пришити прецизно, придават допълнителен шик на моделите – модерна класика, неустоима за дамите с вкус.
Креативният директор на Pronovias – Херве Моро е създал прекрасни булчински рокли за модерните принцеси. Дизайнът включва изчистени линии, обеми и деликатни детайли, характеризиращи френския почерк на талантливия творец. Булчинската рокля на 2016 г. е иновативна и много елегантна, изработена от дантела в екрю, пришита върху фина материя в телесен цвят, като ефектът е създаване на сенки от двата цвята – най-новата техника на кутюристите.
Материите са луксозни – креп, копринена органза, памучно пике, микадо, нежна дантела Chantily като „заместител” на тюла. Колекцията е обогатена с красиви аксесоари от антично сребро – тиари, диадеми, а също и от уникални обувки, израбтени от естествени материали.
Mарката Pronovias бе класирана в топ 100 на луксозните брандове в света от всички области. Критериите, според които е направена оценката са – обороти в щатски долари, печалба, растеж, което изчислява и съотношението от тези параметри.
Други луксозни марки в класацията са Roccobarocco и Badgley&Mischka, също представени в Bridal Fashion.
Публикувано: 16.11.2015 / Видяно: 15967 пъти / Коментари (0)
Ключови думи: Roccobarocco, Badgley&Mischka, Bridal Fashion, Pronovias, дантела, официална рокля, булченска рокля, тюл, органза, памучно пике, микадо, телесен цвят